ai4bharat/Pralekha huggingface dataset:
صحت اور خاندانی بہبود کی وزارت
بھارت میں کووڈ-19ٹیکہ کاری کی مجموعی تعداد146.70 کروڑ سے زیادہ ہوگئی
گزشتہ 24 گھنٹوں کے دوران تقریباً 1کروڑ ٹیکے لگائے گئے
شفایابی کی شرح فی الحال 98.13 فیصد ہے
گزشتہ 24 گھنٹوں کے دوران 37,379 نئے معاملات سامنے آئے
بھارت میں سردست زیر علاج مریضوں کی تعداد1,71,830 ہے
جانچ کے بعد متاثر پائے جانے والے افراد کی ہفتہ وار شرح 2.05فیصد ہے
آج صبح سات بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران تقریباً 1کروڑ  افراد کو کووڈسے بچاؤ کے ٹیکے لگائے گئے۔ اس کے ساتھ ہی بھارت میں کووڈ-19 سے بچاؤ کی ٹیکے کاری کی مجموعی تعداد 146.70 کروڑ  کو پار گئی۔ یہ ٹیکہ کاری 1,57,38,732سیشنوں میں انجام دی گئی۔
آج صبح سات بجے تک موصول ہونے والی عبوری رپورٹ کے مطابق ٹیکہ کاری کی مجموعی تعداد کی تفصیل درج ذیل ہے۔
|
|
طبی کارکنان
|
|
پہلی خوراک
|
|
103,88,236
|
|
دوسری خوراک
|
|
97,21,229
|
|
صف اول کے کارکنان
|
|
پہلی خوراک
|
|
183,86,265
|
|
دوسری خوراک
|
|
169,16,589
|
|
15سے18 سال کی عمر کے افراد
|
|
پہلی خوراک
|
|
42,06,433
|
|
18سے44سال کی عمر کے افراد
|
|
دوسری خوراک
|
|
50,31,39,868
|
|
پہلی خوراک
|
|
33,88,64,854
|
|
45سال سے59سال کی عمر کے افراد
|
|
دوسری خوراک
|
|
19,50,66,883
|
|
پہلی خوراک
|
|
15,24,39,814
|
|
60 سال سے زیادہ عمر والے افراد
|
|
دوسری خوراک
|
|
12,17,14,067
|
|
پہلی خوراک
|
|
96,17,4226
|
|
میزان
|
|
146,70,18,464
گزشتہ 24 گھنٹو ں کے دوران 11,007 مریض شفایاب ہوئے ہیں۔ جس کے ساتھ ہی شفایاب ہونے والے مریضوں کی مجموعی تعداد بڑھ کر  3,43,06,414 ہوگئی ہے۔
نتیجہ کے طور پر بھارت میں شفایابی کی شرح اس وقت 98.13 فیصد ہے جو مارچ 2020 سے سب سے زیادہ ہے۔
مرکز / ریاستوں اورمرکز کے زیر انتظام علاقوں کی پائیدار اور مشترکہ کوششوں کی بنا پر یومیہ نئے معاملات 50,000 ہزار سے نیچے رہنے کا رجحان پایا جاتا ہے اور یہ رجحان مسلسل 190دنوں سے برقرار ہے۔
گزشتہ 24 گھنٹوں کے دوران37.379 نئے معاملات سامنے آئےہیں ۔
بھارت میں اس وقت زیر علاج مریضوں کی تعداد1,71,830 ہے ۔ فی الحال مریضوں کی مجموعی تعدادملک میں زیر علاج معاملوں کا محض 0.49 فیصد ہے۔ جو مارچ 2020 سے اب تک کی سب سے کم شرح ہے۔
جانچ کی صلاحیت میں ملک بھر میں برابر اضافہ کیا جارہا ہے۔ گزشتہ 24 گھنٹوں کے دوران مجموعی طور پر 11,54,302 ٹیسٹ کئے گئے۔ بھارت میں اب تک مجموعی طور پر 68.24 کروڑ سے زیادہ  ٹیسٹ منعقد کئےگئے ہیں۔
اب جبکہ ملک بھر میں ٹیسٹنگ کی تعداد میں برابر اضافہ کیا جارہا ہے،زیر علاج مریضوں کی ہفتہ وار شرح 2.05فیصد پر قائم ہے ۔ زیر علاج مریضوں کی یومیہ تعداد کی فی الحال شرح 3.24 فیصد درج کی گئی-
سماجی انصاف اور تفویض اختیارات کی وزارت
کامیابی کی کہانی
پچیس سال قبل جب ان کی پیدائش ہوئی تو سونکیہ خاندان بہت خوش تھا۔ لیکن یہ خوشی صرف ایک دن کی تھی جب دوسرے دن انہیں پتہ چلا کہ سونکیہ کو گلوکوما کی بیماری ہے اور وہ دیکھ نہیں سکتا تو ا ن کی خوشی غم میں تبدیل ہوگئی لیکن سونکیہ کا مسلسل علاج کرایا جاتا رہا۔ اس دوران ان کے آٹھ آپریشن ہوئے۔ اس کے باوجود 8 سال کی عمر میں آنکھوں پر دباؤ بڑھنے کی وجہ سے آنکھوں کی بینائی مکمل طور پر جاتی رہی۔
جب ڈاکٹروں نے پہلی بار 2004 میں بتایا کہ وہ کبھی نہیں دیکھ پائیں گے تو ان کے والد نے انہیں بلائنڈ اسکول میں داخل کرایا تب ہی انہوں نے سوچا کہ انہیں بڑا ہو کر سافٹ ویئر انجینئر بننا ہے۔ ان کی بچپن سے ٹیکنالوجی میں دلچسپی تھی ۔ وہ دنیا بھر میں لاکھوں لوگوں کی زندگیوں کو بدلنے اور متاثر کرنے کی صلاحیت رکھتے ہیں۔ ہاں ابھی ابھی اپنی انجینئرنگ جناب گووند رام سیکسریا انسٹی ٹیوٹ آف ٹیکنالوجی اینڈ سائنس سے مکمل کی ہے اور اپنے امتحان میں بہترین نمبروں کے ساتھ کامیابی حاصل کی ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-13516
(Visitor Counter : 56
صحت اور خاندانی بہبود کی وزارت
خوراک میں ملاوٹ کی روک تھام
نئی دہلی، 3 مارچ 2020، صحت اور کنبہ بہبود کے وزیر مملکت جناب اشونی کمار چوبے نے ایک سوال کے تحریری جواب میں آج راجیہ سبھا کو بتایا کہ فوڈ سیفٹی اینڈ اسٹینڈرڈ اتھارٹی آف انڈیا  کے علم میں خوردنی تیل سمیت ناقص اور ملاوٹ والی اشیائے خوردنی کی فروخت / فراہمی کا معاملہ آیا ہے خوردنی اشیا میں ملاوٹ کی روک تھام کے لئے ریاستون/ مرکز کے زیر انتظام علاقوں کے فوڈ سیفٹی افسران کے ذریعہ خوردنی تیل سمیت اشیائے خوردنی کی پابندی سے نگرانی/ جانچ کی جارہی ہے اور وقتاً فوقتاً ان کے نمونے حاصل کئے جارہے ہیں۔ ملاوٹی خوردنی اشیا کے کاروبار کرنے والے کے خلاف ایف ایس ایس ایکٹ 2006 کے التزامات کے مطابق کارروائی شروع کردی گئی ہے۔صارفین کو اچھے معیار کی اشیائے خوردنی کی دستیابی کو یقینی بنانے نیز خوردنی اشیا میں ملاوٹ کے مسئلہ کی روک تھام کی غرض سے ریاستوں کی فوڈ سیفٹی انتظامیہ کو وقتاً فوقتاً تمام وسائل یعنی مینوفیکچرر، ہول سیلروں اور خردہ فروشوں سے پابندی کے ساتھ اشیائے خوردنی کے نمونے حاصل کرنے اور ایف ایس ایس ایکٹ 2006 کے التزامات کے تحت خطا کاروں کے خلاف سخت کارروائی کرنے کا مشورہ دیا گیا ہے۔ملاوٹ والے خوردنی تیل کی فروخت اور روک تھام کے لئے ایف ایس ایس اے آئی نے ضابطہ کا اعلان کیا ہے۔ جس میں ریاستی حکومت کے ذریعہ مخصوص حالات میں کھلے تیل کی فروخت کی اجازت کے علاوہ تمام خوردنی تیل کی ڈبہ بند فروخت کی بات کہی گئی ہے۔
ایف ایس ایس اے آئی نے پورے ملک میں 263 پرائمری فوڈ ٹیسٹنگ لباریٹریز کا اعلان کرکے اور مرکزی شعبے کی اسکیم ‘‘موبائل فوڈ ٹسٹنگ لیب سمیت ملک میں فوڈ ٹسٹنگ نظام کو مستحکم کرنا’’ کے تحت ریاستی فوڈ ٹسٹنگ تجربہ گاہوں کو مستحکم کیا گیا ہے۔
ایف ایس ایس اے آئی نے ‘‘ڈیٹیکٹ اڈلٹریشن وتھ ریپڈ ٹسٹ ’’ کے عنوان سے ایک کتابچہ جاری کیا ہے جس میں شہریوں کے ذریعہ خود گھر پر ہی غذائی اشیا میں ملاوٹ کا پتہ لگانے کے لئے 50 سے زائد فوری جانچ کو درج کیا گیا ہے تاکہ فوڈ سیٖفٹی کے تئیں صارفین کے مابین بیداری پیدا جاسکے۔ ڈی آر ٹی بک ایف ایس ایس اے آئی کی ویب سائٹ پر دستیاب ہے۔ایف ایس ایس آئی نے ضابطہ جاتی مقاصد کے لئے ریپڈ انالائٹکل فوڈ ٹسٹنگ  کٹ/ آلات/ طریقے اپنانے کی پالیسی بھی شروع کی ہے۔ایف ایس ایس ایکٹ 2006 کے التزامات کےنفاذ کے لئے ریاستوں اور مرکز کے زیر انتظام علاقوں نے ضابطے اور اصول وضع کئے ہیں۔ ریاستوں اور مرکز کے زیر انتظام علاقوں سے موصولہ رپورٹوں کے مطابق گزشتہ تین برسوں کے دوران خطاکاروں کے خلاف کی گئی کارروائیوں کی تفصیلات درج ذیل ہیں۔
گزشتہ تین برسوں کے دوران شروع کی گئی قانونی کارروائی اور کئے گئے اقدامات کی تفصیلات
|
|
سال
|
|
شروع کئے گئے دیوانی/ فوجداری معاملات کی تعداد
|
|
سزا دہی
|
|
عائد کئے گئے جرمانوں والے معاملات کی تعداد
|
|
وصول کی گئی رقم
|
|
2016-17
|
|
13,080
|
|
1,605
|
|
4,757
|
|
Rs.17,01,93,266
|
|
2017-18
|
|
15,121
|
|
5,198
|
|
7,627
|
|
Rs.26,35,41,067
|
|
2018-19
|
|
21,363
|
|
701
|
|
12,734
|
|
Rs.32,57,78,087
۔۔۔۔۔۔۔۔۔۔۔
م ن۔ ش س۔ن ا۔
U- 1001
(Visitor Counter : 156
خواتین اور بچوں کی ترقیات کی وزارت
خواتین اور اطفال کی بہبود کی وزارت نے 31 اکتوبر سے 06 نومبر 2022 تک ویجیلنس ہفتہ 2022 کے تحت کئی سرگرمیوں کا انعقاد کیا
‘‘بھرشٹاچار مکت بھارت- وِکشت بھارت’’ اور ‘‘ایک ترقی یافتہ ملک کے لئے بدعنوانی سے پاک بھارت’’ اس کے اہم موضوع تھے
خواتین و اطفال کی بہبود کی وزارت نےاپنے کام میں شفافیت لانے کی حوصلہ افزائی کے لئے ای -آفس کے صد فیصد استعمال کا نفاذ کیا ہے
وزارت کی جانب سے تمام خریداری بذریعہ جی ای ایم پورٹل کی جارہی ہیں
مضمون نویسی اور پوسٹر سازی کے مقابلوں کا انعقاد
بدعنوانی کی روک تھام کی سمت میں خواتین و اطفال کی بہبود کی وزارت فعال طور پر کام کرنے میں سب سے آگے ہے۔ احتیاطی نگرانی کا حقیقی جذبہ پیدا کرنے اور سبھی ریکارڈز اور سبھی کاموں میں شفافیت کی حوصلہ افزائی کے لئے وزارت نے ای- آفس کے صد فیصد استعمال کونافذ کیا ہے۔ نیز، وزارت کی جانب سے کی جانے والی تمام خریداریاں جی ای ایم پورٹل کی ذریعے کی جاتی ہے۔
خواتین و اطفال کی بہبود کی وزارت ، ویجیلنس بیداری ہفتہ 2022 کے تحت مضمون نویسی اور پوسٹر سازی کے مقابلوں کو انعقاد کیا۔
اس کے علاوہ، شفافیت اور ساکھ قائم رکھنے کی ضرورت کے بارے میں سرکاری افسران میں بیداری لانے کے لئے ، وزارت نے 31.10.2022 سے 06.11.2022 تک ویجیلنس ہفتہ 2022 منانے کے لئے ‘‘بھرشٹاچار مکت بھارت-وکشت بھارت’’، ‘‘ترقی یافتہ ملک کے لئے بدعنوانی سے پاک بھارت’’ موضوع پرمختلف سرگرمیوں کا انعقاد کیا۔ وزارت نے ہفتہ کے دوران درج ذیل سرگرمیوں کو انجام دیا۔
- ہفتہ کا آغاز 31 اکتوبر 2022 کو ، وزارت کے سبھی ملازمین کے ذریعے آن لائن دیانتداری کا عہد لئے جانےسے ہوا۔
- وازرت سے متعلق احاطوں ، شاستری بھون کے ساتھ ساتھ جیون وہار اور جیون تارا عمارتوں میں مختلف مقامات پر بینر آویزاں کئے گئے۔
- وزارت کی تمام متعلقہ تنظیموں کو سی وی سی کی جانب سے جاری کردہ ہدایات ارسال کی گئیں اور دوران ہفتہ مختلف آؤٹ ریچ اور بیداری پروگرام منعقد کرنے کی درخواست کی گئی۔
- دفتر میں کیا کریں اور کیا نہ کریں، کے سلسلے میں ایک سرکلر  وزارت کے تمام شعبوں کو جاری کیا گیا۔
- 02 نومبر 2022 کو مضمون نویسی اور پوسٹر سازی کا ایک مقابلہ منعقد کیا گیا۔
امور داخلہ کی وزارت
تحقیقات میں اعلی کا رکردگی کے لئے افسران کو مرکزی وزیر داخلہ کے میڈل سے نوازا گیا
نئی دہلی ،12اگست ، 2021 :
152 پولیس اہلکاروں کو سال 2021 کے لئے تحقیقات میں اعلی کارکردگی کی خاطر مرکزی وزیر داخلہ کے ،میڈل سے نوازا گیا ہے  ۔ اس میڈل کی شروعات 2018 میں ہوئی تھی اس پہل کا مقصد جرائم کی تحقیقات کرنے والے اہلکاروں کی اعلی پیشہ ورانہ معیار کو فروغ دینے اور تحقیقاتی افسران کی جانب سے اس طرح کی کارکردگی کو تسلیم کرنا ہے ۔
ایوارڈ حاصل کرنے والے اہلکاروں میں سے 15 سی بی آئی سے ، 11 مدھیہ پردیش اور مہاراشٹر پولیس سے ، 10 اترپردیش ، 9 کیرالہ اور راجستھان پولیس سے ،8 تمل ناڈو پولیس سے ، 7 بہار ، گجرات ، کرناٹک اور دہلی پولیس سے 6 اور بقیہ دیگر ریاستوں / مرکز کے زیر انتظام علاقوں سے ہے۔ ان میں 28 خاتون پولیس اہلکار شامل ہیں ۔
سال 2021 کے لئے تحقیقات میں اعلی کارکردگی کے لئے مرکزی وزیر داخلہ کے میڈل سے نوازے گئے افسران کے ناموں کی فہرست
وزارت ماہی پروری، مویشی پروری و ڈیری
دودھ، دودھ کی مصنوعات اور جانوروں کی خوراک کے لیے کوآپریٹیو
حیوانات اور ڈیرینگ کا محکمہ، حکومت ہند ملک بھر میں فروری 2014 سے "نیشنل پروگرام فار ڈیری ڈیولپمنٹ  " اسکیم کو نافذ کر رہا ہے جس کا مقصد معیاری دودھ کی پیداوار، دودھ اور دودھ کی مصنوعات کی خریداری، پروسیسنگ اور مارکیٹنگ کے لیے بنیادی ڈھانچے کی تشکیل/مضبوطی کرنا ہے۔
اس اسکیم کو جولائی 2021 میں از سر نو تشکیل دیا گیا ہے۔ تنظیم نو این پی ڈی ڈی اسکیم کو22-2021 سے26-2025 تک لاگو کیا جائے گا جس کی کل لاگت 1790 کروڑ روپے ہے۔ تنظیم نو کی اسکیم کے دو اجزاء ہیں:
کنپوننٹ اے معیاری دودھ کی جانچ کے آلات کے ساتھ ساتھ بنیادی ٹھنڈک کی سہولیات کے لیے بنیادی ڈھانچے کی تخلیق/مضبوطی پر توجہ مرکوز کرتا ہے۔
کنپوننٹ اے  جاپان انٹرنیشنل کوآپریشن ایجنسی  سے ضروری ڈیری انفراسٹرکچر کی تخلیق، دیہاتوں میں پیداوار کے لیے مارکیٹ روابط فراہم کرنے اور گاؤں سے ریاستی سطح تک اسٹیک ہولڈنگ اداروں کی استعداد کار کو مضبوط بنانے کے لیے مالی مدد فراہم کرتا ہے۔
مالی پیش رفت:
جزو اے:
28 ریاستوں اور 2 مرکز کے زیر انتظام علاقوں میں 191 پروجیکٹوں کو 2014-15 سے 2022-23  تک 3053.03 کروڑ روپے  کی کل لاگت کے ساتھ منظوری دی گئی ہے۔ 18.07.2023 تک ان منصوبوں کے نفاذ کے لیے کل 1795.60 کروڑ روپے جاری کیے گئے ہیں۔ منظور شدہ منصوبوں کے تحت 1321.53 کروڑ روپے کی رقم استعمال کی گئی ہے۔
جزو بی:
مجموعی طور پر 22 پروجیکٹوں کی منظوری دی گئی ہے جن کی کل پروجیکٹ لاگت 1130.64 کروڑ روپے ہے جس میں 705.54 کروڑ روپے کا قرض، 329.70 کروڑ روپے کا گرانٹ حصہ اور 95.37 کروڑ روپے پروڈیوسر انسٹی ٹیوشنز  کا حصہ ہے۔ منصوبوں کے نفاذ کے لیے پی آئیز کو مزید تقسیم کرنے کے لیے نیشنل ڈیری ڈیولپمنٹ بورڈ کو کل 9.30 کروڑ روپے کی گرانٹ جاری کی گئی ہے۔
حکومت ہند  نے نیشنل پروگرام فار ڈیری ڈیولپمنٹ  اسکیم کے جزو بی کے طور پر "کوآپریٹیو کے ذریعے ڈیری - پائیدار معاش کی کلید" پروجیکٹ کو منظوری دی ہے۔ یہ منصوبہ 22-2021 سے 26-2025 تک لاگو کیا جائے گا اور 28-2027 تک جاری رہے گا جس کی کل لاگت روپے ہے۔ 1568.28 کروڑ جس میں جاپان انٹرنیشنل کوآپریشن ایجنسی  سے سرکاری ترقیاتی امداد  قرض کے طور پر 924.56 کروڑ روپے، حکومت ہند  کے تعاون کے طور پر 475.54 کروڑ روپے اور 168.18 کروڑ روپے ریاستوں/پی آئی آئی کی شراکت  شامل ہیں۔
اس منصوبے کا بڑا مقصد کاشتکاروں کی منظم مارکیٹ تک رسائی میں اضافہ، ڈیری پروسیسنگ کی سہولیات اور مارکیٹنگ کے بنیادی ڈھانچے کو اپ گریڈ کرکے اور پروڈیوسرز کے ملکیتی اداروں کی استعداد کار میں اضافہ کرکے دودھ اور ڈیری مصنوعات کی فروخت میں اضافہ کرنا ہے، جہاں پراجیکٹ ٹیریا میں دودھ کے پروڈیوسرز کے منافع میں اضافہ میں حصہ ڈالنا ہے۔ اس پروجیکٹ کو 9 ریاستوں یعنی بہار، اتر پردیش، پنجاب، راجستھان، مدھیہ پردیش، آندھرا پردیش، تلنگانہ، اتراکھنڈ اور مغربی بنگال میں نافذ کیا جا رہا ہے۔ اسکیمیں دودھ کی پروسیسنگ کی سہولیات اور مینوفیکچرنگ سہولیات  کے قیام کی حمایت کرتی ہیں۔
یہ جانکاری ماہی پروری، جانوروں کی پرورش اور ڈیری کے مرکزی وزیر جناب پرشوتم روپالا نے آج لوک سبھا میں ایک تحریری جواب میں دی۔
وزیراعظم کا دفتر
وزیر اعظم نے احمد آباد میٹرو ریل پروجیکٹ کا افتتاح کیا
وزیر اعظم نے احمد آباد میٹرو کی سواری کی
وزیر اعظم نے احمد آباد میٹرو ریل پروجیکٹ کا افتتاح کیا اور کالوپور اسٹیشن سے دور درشن کیندر میٹرو اسٹیشن تک میٹرو کی سواری بھی کی
اپنے گجرات دورہ کے دوسرے دن وزیر اعظم نے احمد آباد میٹرو ریل پروجیکٹ کو ہری جھنڈی دکھائی۔ وزیر اعظم گاندھی نگر اسٹیشن سے نئی وندے بھارت ایکسپریس 2.0 میں بیٹھ کر کالوپور اسٹیشن پہنچے۔ اس موقع پر، انہوں نے میٹرو ریل کی نمائش کا بھی مشاہدہ کیا۔
اس موقع پر وزیر اعظم مودی کے ساتھ گجرات کے وزیر اعلیٰ جناب بھوپندر پٹیل، گجرات کے گورنر جناب آچاریہ دیو برت اور مکان اور شہری امور کے مرکزی وزیر مملکت جناب ہردیپ سنگھ پوری بھی موجود تھے۔
میٹرو میں سفر کے دوران وزیر اعظم نے طلباء، کھلاڑیوں اور عام مسافروں کے ساتھ بات چیت کی۔ میٹرو ریل میں موجود کئی مسافروں نے وزیر اعظم کے آٹوگراف بھی لیے۔
احمد آباد میٹرو ریل پروجیکٹ کثیر جہتی انفراسٹرکچر کنیکٹیوٹی کو مضبوط بنانے کی سمت میں ایک اہم قدم ہے۔ احمد آباد میٹرو پروجیکٹ کے پہلے مرحلہ میں اپیرل پارک سے تھل تیج تک مشرق-مغرب کوریڈور اور موٹیرا سے غیاث پور کے درمیان شمال جنوبی کوریڈور کا تقریباً 32 کلومیٹر شامل ہے۔ مشرق مغرب کوریڈور میں تھل تیج –وسترال روٹ پر 17 اسٹیشن ہیں۔ اس کوریڈور میں چار اسٹیشنوں کے ساتھ 6.6 کلومیٹر کا زیر زمین حصہ بھی ہے۔ غیاث پور کو موٹیرا اسٹیڈیم سے جوڑنے والے 19 کلومیٹر شمال-جنوبی کوریڈور میں 15 اسٹیشن ہیں۔ اس پروجیکٹ کے مکمل پہلے مرحلہ کو 12900 کروڑ روپے سے زیادہ کی لاگت سے تیار کیا گیا ہے۔
احمد آباد میٹرو زیر زمین سرنگوں، پلوں، کھمبوں اور زیر زمین اسٹیشنوں، بنا کنکریٹ والی ریل پٹریوں اور ڈرائیور کے بغیر ٹرین چلانے کے معاملے میں رولنگ اسٹاک سے لیس ایک وسیع جدید انفراسٹرکچر پروجیکٹ ہے۔ یہ میٹرو ٹرین توانائی کے پروپلزن سسٹم سے لیس ہے، جس سے توانائی کی کھپت میں تقریباً 30-35 فیصد کی کھپت ہو سکتی ہے۔ ٹرین میں جدید سسپنشن سسٹم ہے جو مسافروں کو بہت ہی آرامدہ سواری کا تجربہ فراہم کرتا ہے۔
کارپوریٹ امور کی وزارتت
مسابقتی قانون کی اقتصادیات سے متعلق آٹھویں قومی کانفرنس، کل قومی دارالحکومت میں ہو گی
مسابقتی کمیشن آف انڈیا  کل یہاں مسابقتی قانون کی اقتصادیات سے متعلق قومی کانفرنس کے آٹھویں ایڈیشن کا انعقاد کر رہا ہے۔ 2016 سے، سی سی آئی کی جانب سے ہر سال کانفرنس کا انعقاد کیا جا رہا ہے۔
وزارت خزانہ، حکومت ہند کے چیف اکنامک ایڈوائزر ڈاکٹر وی اننتھا ناگیشورننے افتتاحی اجلاس میں کلیدی خطبہ دینے کے لیے رضامندی ظاہر کی ہے۔
کانفرنس میں ایک مکمل سیشن اور دو تکنیکی سیشن ہوتے ہیں۔ اس سال کی کانفرنس کامکمل اجلاس’’عدم اعتماد اور ضابطہ: انٹرفیسز اور ہم آہنگی‘‘ کے موضوع پر ہے۔
ودھی لیگل کی بانی اور ریسرچ ڈائریکٹر ڈاکٹر ارگھیا سینگپتا، دن کے آخر میں طے شدہ مکمل سیشن کی ماڈریٹر ہیں۔ دونوں تکنیکی اجلاسوں کی صدارت، ممتاز پروفیسر، این ایل یو دہلی کےڈاکٹر ایم ایس ساہو اور ڈاکٹر آدتیہ بھٹاچارجی، سابق سینئر پروفیسر، دہلی اسکول آف اکنامکس کریں گے۔
یہ کانفرنس مسابقتی قانون کی اقتصادیات میں دلچسپی کو فروغ دینے اور اسے برقرار رکھنے اور عدم اعتماد کے ماہرین اقتصادیات کا ایک اہم مجموعہ بنانے کی کوشش ہے۔ یہ مسابقتی قانون کے معاشیات کے شعبے میں کام کرنے والے اسکالرز، پریکٹیشنرز، ماہرین تعلیم اور ماہرین کو یکجا کرتا ہے۔ کانفرنس میں علم کا اشتراک اور تبادلہ خیال کیس مخصوص اجلاسوں سے آگے تجاوز کرتا ہے اور قانون کے نفاذ کے لیے معاشی بنیاد فراہم کرتا ہے۔
کانفرنس کے مقاصد یہ ہیں:
- مسابقتی قانون کے معاشیات کے میدان میں عصری مسائل پر تحقیق اور بحث کو تحریک دینا،
- ہندوستانی سیاق و سباق سے متعلقہ مسابقتی مسائل کی بہتر تفہیم تیار کرنے کے لیے
- ہندوستان میں مسابقت کے قانون کے نفاذ کے لیے نتائج اخذ کرنا۔
کیمیکلز اور فرٹیلائزر کی وزارت
کیمیکلز اور کھادوں کے وزیر جناب منسکھ منڈاویہ نے آج احمد آباد میں ویکسین تیار کرنے والے پلانٹ کا دورہ کیا
نئی دہلی:4؍ جولائی، 2021۔کیمیکلز اور کھادوں اور بندرگاہوں ، جہاز رانی اور آبی گزرگاہوں کے وزیر مملکت  جناب منسکھ منڈاویہ نے آج احمد آباد میں زائڈس بایوٹیک پارک کا دورہ کیا۔
وزیر موصوف نے ٹویٹر پر کہا کہ زائڈس کیڈیلا 'زائکوو-ڈی' کا ڈیولپر ہے جو کہ دنیا کا پہلا ڈی این اے پر مبنی کووڈ 19 ویکسین ہوگا۔
جناب منڈاویہ نے آج ہیسٹر بایوسائنسیز لمیٹیڈ کا بھی دورہ کیا۔ انہوں نے ٹویٹر کے توسط سے مطلع کیا کہ ہیسٹر نے کوویکسین کی پیداوار کے لئے بھارت بائیوٹیک کے ساتھ ایک معاہدے پر دستخط کیے ہیں۔
وزیر موصوف نے ان کی کاوشوں کو سراہا اور ان کو یقین دلایا کہ سب کے لئے مفت ٹیکہ کاری کو یقینی بنانے کے لئے ویکسین کی پیداوار کو بڑھاوا دینے کے لئے ہر طرح کی سرکاری مدد دی جائے گی۔
نوجوانوں کے امور اور کھیل کود کی وزارت
کھیلوں کی وزارت نے ایشیائی کھیلوں کے سابقہ گول میڈلسٹ جوزف جیمز کو ڈھائی لاکھ روپے کے امداد کی منظوری دی
نئی دہلی، 18مئی، 2021/نوجوانوں کے امور اور کھیلوں کی وزارت نے کھیلوں سے متعلق شخصیتوں کے لیے پنڈت دین دیال اپادھیائے قومی بہبود کے تحت بین الاقوامی پاور لفٹنگ کوچ جوزف جیمز کے لیے 250000 کی رقم کی منظوری دی ہے۔ یہ مالی مدد بھارت کی کھیلوں سے متعلق اتھارٹی ، انڈین اولمپک ایسو سی ایشن اور ایم وائی اے ایس کی مشترکہ پہل کے تحت دی گئی ہے تاکہ سابقہ بین الاقوامی ایتھلیٹ اور کوچز کی کووڈ-19 کے دوران مدد کی جا سکے۔
2006 میں ایشیائی کھیلوں میں سونے کے تمغے کے فاتح اور 2008 میں ایشیائی پاور لفٹنگ چمپئن شپ میں سونے کا تمغہ جیتنے والے جوزف جیمز کو کچھ دن پہلے کووڈ – 19 سے متاثر ہونے کے بعد 24 اپریل کو سانس لینے میں پریشانی ہوئی ۔ اُن کی آکسیجن کی سطح کم تھی اور ان کے کنبے کو انہیں حیدرآباد میں فوری طور پر وویکانند اسپتال میں داخل کرانا پڑا۔ وہ 8-7 دن تک آئی سی یو میں رہے اور 5 مئی کو انہیں اسپتال سے چھٹی دے دی گئی۔ اب ان کی حالت مستحکم ہے اور وہ گھر میں ہی قرنطینہ میں ہیں۔
وزارت ، ایس اے آئی اور آئی او اے کا بروقت مالی مدد پر شکریہ ادا کرتے ہوئے جوزف جیمز کی بیٹی ایلیکا جو نے کہا ’’تلنگانہ اولمپک ایسو سی ایشن اور آئی او اے کے ارکان میں سے ایک جناب مہیش ساگر نے اس پہل کے بارے میں ہمیں بتایا۔ انہوں نے مجھے درخواست پُر کرنے کےلیے تفصیلات فراہم کی اور متعلقہ عہدیداروں سے بات چیت کی۔
ایلیکا جو نے یہ بھی کہا ’’کہ ایسے وقت میں جب کنبے اور دوستوں کی طرف سے مدد ملنا مشکل ہے وزارت کی طرف سے مدد کیا جانا واقعی ایک بڑی بات ہے۔ میں شکر گزار ہوں کہ بھارت کی کھیلوں کی اتھارٹی نے ہمیں ایسے وقت یاد رکھا جب ہم ضرورت کے گھڑی سے گزر رہے ہیں۔‘‘
تلنگانہ اولمپک ایسوسی ایشن کے جنرل سکریٹری کے جے یادو نے بھی ایس اے آئی ، ایم وائی اے ایس اور آئی او اے کا شکریہ ادا کیا۔ ’’پوری تلنگانہ اولمپک ایسو سی ایشن اور تلنگانہ کی پوری کھیل برادری کی طرف سے میں نوجوانوں کے امور اور کھیلوں کی وزارت ، بھارت کی اسپارٹس اتھارٹی اور انڈین اولمپک ایسو سی ایشن کا شکر گزار ہوں کہ اُس نے جناب جوزف کو ان کے طبی اخراجات پورے کرنے کے لیے مالی مدد فراہم کی۔ اس مشکل گھڑی میں کھیلوں سے متعلق افراد کی مدد کرنے کے لیے شکریہ۔‘‘
۔۔۔
م ن ۔ اس۔ ت ح ۔
18.05.2021
U –4605
(Visitor Counter : 128
سماجی انصاف اور تفویض اختیارات کی وزارت
’دویہ کلا میلہ‘ پہلی بار کرتویہ پتھ پر شروع ہو رہا ہے
سماجی انصاف اور تفویض اختیار ات کی وزارت کی شاندار پہل
بائیس ریاستوں کے 200 سے زیادہ دویانگ افراداپنی مہارت کا جادو دکھائیں گے
دویہ کلا میلہ ملک بھر میں منعقد کیا جائے گا
میلے کا مقصد دویانگ دستکاروں کو ایک بڑا پلیٹ فارم مہیا کرنا ہے: ڈاکٹر وریندر کمار
پی ایم دکش پروگرام کے تحت تقریباً 5 لاکھ لوگوں کو فائدہ ہوا
زیر تربیت افراد کو 495 کروڑ روپے تقسیم کیے گئے
سماجی انصاف اور تفویض اختیارات کے مرکزی وزیر ڈاکٹر وریندر کمار نے انڈیا گیٹ، دہلی میں کرتویہ پتھ میں دویہ کلا میلے کا افتتاح کیا۔ اس موقع پر سماجی انصاف اور تفویض اختیارات کی وزیر مملکت محترمہ پرتیما بھومک بھی موجود تھیں۔ دویہ کلا میلہ 2 سے 7 دسمبر تک منعقد کیا جائےگا اور اس کا مقصد ملک بھر کے دویانگ دستکاروں، کاریگروں اور فنکار کی مصنوعات اور دستکاری کی اشیا کے لیے ایک بہترین پلیٹ فارم فراہم کرنا ہے۔ اس موقع پر سماجی انصاف اور تفویض اختیارات کے مرکزی وزیر وریندر کمار نے کہا کہ میلے کا مقصد دویانگ جن کی زندگیوں میں خود انحصاری لانا ہے، انہوں نے کہا کہ اس قسم کے پروگرام دویانگ جنوں کو ایک بڑا پلیٹ فارم فراہم کریں گے اور ساتھ ہی ان کی مصنوعات کی نمائش اور فروخت اور مستقبل میں بڑے تاجروں سے رابطے کا موقع بھی فراہم کریں گے۔ اس کے ساتھ انہوں نے کہا کہ دویہ کلا میلہ اب پورے ملک میں منعقد کیا جائے گا۔ اس وزارت کے تحت چار مالیاتی کارپوریشنز، این ایچ ایف ڈی سی، این بی سی ایف ڈی سی، این ایس ایف ڈی سی اور این ایس ڈی ایف سی کے مختلف چینل پارٹنرز کے ذریعے کاریگروں کو میعادی قرض کی اسکیموں اور مائیکرو فنانس اسکیموں کے تحت مالی امداد فراہم کرتی ہیں۔
وزیراعظم مودی کا شاندار منصوبہ، پی ایم۔ دکش کے تحت اسکل اپ گریڈیشن اور اسکل ڈیولپمنٹ کی تربیت ہمارے کارپوریٹس کے ٹارگٹ گروپ کے لیے بھی اہم ہے کیونکہ یہ گروپ زیادہ تر روایتی معاشی سرگرمیوں میں مصروف ہے جس کے لیے مارکیٹ کی ضرورت کے مطابق اپنی مہارتوں میں مسلسل بہتری کی ضرورت ہے۔ اس لیے ٹارگٹ گروپس کی معاشی سرگرمیوں کو مارکیٹ میں مسابقت سے ہم آہنگ کرنے کے لیے اسکل اپ گریڈیشن پر بھی زور دیا جا رہا ہے۔ انہیں صرف اپنی ضروریات اور صلاحیت اور تربیت کی نشاندہی کرنے کی ضرورت ہے اور اسے سرکاری وسائل اور سافٹ قرضہ تک ان کی رسائی کے ساتھ ملانے کی ضرورت ہے۔ پی ایم۔ دکش کے تحت 5 لاکھ سے زیادہ زیر تربیت افراد کو 495 کروڑ روپے تقسیم کیے گئے ہیں۔
اس تقریب میں آنے والوں کو جموں و کشمیر اور شمال مشرقی ریاستوں سمیت ملک کے مختلف حصوں سے آنے والی شاندار مصنوعات، دستکاری، ہینڈلوم، کڑھائی کا کام اور ڈبہ بند کھانے کی اشیاء وغیرہ دیکھنے اور خریدنے کا بہترین موقع ملےگا۔ میلے میں 22 ریاستوں اور مرکز کے زیر انتظام خطوں کے تقریباً 200 دویانگ دستکار، فنکار اور کاروباری افراد اپنی مصنوعات اور مہارت کا مظاہرہ کریں گے۔ میلے میں گھریلو سجاوٹ اور طرز زندگی، کپڑے، اسٹیشنری اور ماحول دوست مصنوعات، ڈبہ بند کھانے، آرگینک مصنوعات، کھلونے اور تحائف، ذاتی لوازمات-جیولری، کلچ بیگز، سب کے میلے ’ووکل فار لوکل‘ کےزمروں کی مصنوعات کی نمائش کی جائے گی اور یہاں پر روایتی طریقوں سے دویانگ دستکااروں کے ذریعہ تیار کردہ مصنوعات کو دیکھنے اور خریدنے کا موقع ملے گا، چھ روزہ دویہ کلا میلہ صبح 11.00 بجے سے رات 8.00 بجے تک چلے گا۔ یہاں پر مختلف ثقافتی سرگرمیوں کا اہتمام بھی کیا جائے گا جن میں مختلف دویانگ فنکاروں اور نامور پیشہ ور افراد کی پرفارمنس بھی شامل ہے۔ میلے میں آنے والے لوگ ملک کے مختلف علاقوں کے مزیدار کھانوں کا بھی لطف اٹھا سکتے ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U-13248
(Visitor Counter : 78
ریلوے کی وزارت
وارانسی کینٹ ریلوے اسٹیشن کو ایف ایس ایس اے آئی کے ذریعہ 5 اسٹار ریٹنگ سرٹیفیکیشن کے ساتھ ’ایٹ رائٹ اسٹیشن‘ کے ایوارڈسے نوازا گیا
’ ایٹ رائٹ اسٹیشن‘ سرٹیفیکیشن ایف ایس ایس اے آئی کی طرف سے ان ریلوے اسٹیشنوں کو دیا جاتا ہے جو مسافروں کو محفوظ اور صحت بخش کھانا فراہم کرانے میں معیارات قائم کرتے ہیں
فائیو اسٹار ریٹنگ، اسٹیشن کی طرف سے مکمل تعمیل کی نشاندہی کرتی ہے تاکہ مسافروں کو محفوظ اور صحت بخش کھانا فراہم کرائے جانے کو یہ یقینی بنایا جاسکے
انڈین ریلویز کے وارانسی کینٹ ریلوے اسٹیشن کو مسافروں کو اعلیٰ معیار کا، غذائیت سے بھرپور کھانا فراہم کرانے کے لیے 5 اسٹار ’ایٹ رائٹ اسٹیشن‘ سرٹیفیکیشن سے نوازا گیا ہے۔ یہ سرٹیفیکیشن ایف ایس ایس اے آئی کی طرف سے ان ریلوے اسٹیشنوں کو دیا جاتا ہے جو کھانے کے معیاری اسٹوریج اور حفظان صحت کے طریقوں پر عمل پیرا ہوتے ہیں۔ ’ایٹ رائٹ اسٹیشن‘ سرٹیفیکیشن ایف ایس ایس اے آئی کی طرف سے ان ریلوے اسٹیشنوں کو دیا جاتا ہے جو مسافروں کو محفوظ اور صحت بخش کھانا فراہم کرانے میں معیارات قائم کرتے ہیں۔ اسٹیشن کو ایف ایس ایس اے آئی کی فہرست میں شامل تھرڈ پارٹی آڈٹ ایجنسی کی حتمی رائے کے مطابق ایک سرٹیفکیٹ دیا جاتا ہے جس کی ریٹنگ 1 سے 5 ہوتی ہے۔ 5 اسٹار ریٹنگ مسافروں کو محفوظ اور صحت بخش خوراک کی دستیابی کو یقینی بنانے کے لیے اسٹیشن کی طرف سے مکمل تعمیل کی نشاندہی کرتی ہے۔
یہ سرٹیفیکیشن تمام ہندوستانیوں کے لیے محفوظ، صحت مند اور پائیدار خوراک کو یقینی بنانے کے لیے ملک کے غذائی نظام کی کایا پلٹ کے لئے ایف ایس ایس اے آئی کی بڑے پیمانے کی ایک کوشش ’ایٹ رائٹ انڈیا‘ تحریک کا حصہ ہے ۔ ایٹ رائٹ انڈیا اس بات کو یقینی بنانے کے لیے کہ ہمارا کھانا لوگوں اور کرہ ارض دونوں کے لیے موزوں ہو، ریگولیٹری، صلاحیت سازی، باہمی تعاون اور بااختیار بنانے کے طریقوں کا ایک معقول مرکب اپناتا ہے۔
اسٹار سرٹیفیکیشن والے دوسرے ریلوے اسٹیشنوں میں آنند وہار ٹرمینل ریلوے اسٹیشن  ،چھترپتی شیواجی ٹرمینس ، ممبئی سینٹرل ریلوے اسٹیشن ، وڈودرا ریلوے اسٹیشن، چنڈی گڑھ ریلوے اسٹیشن اور بھوپال ریلوے اسٹیشن شامل ہیں۔
پچھلی ریلیز کے لیے لنک:
https://www.pib.gov.in/PressReleasePage.aspx?PRID=1875176
۔۔۔۔۔۔۔۔۔۔۔
ش ح۔ا گ۔ن ا۔
U-148
(Visitor Counter : 94
بجلی کی وزارت
این ٹی پی سی گرین انرجی لمیٹڈ نے قابل تجدید توانائی کے منصوبوں کے قیام کے لیے انڈین آئل کارپوریشن لمیٹڈ  کے ساتھ معاہدہ کیا
این ٹی پی سی نے اگلی دہائی میں 60 جی ڈبلیوقابل تجدید پیداوار کا ہدف مقرر کیا ہے
این جی ای ایل نے ، جو کہ این ٹی پی سی لمیٹڈ کا ایک مکمل ملکیتی ماتحت ادارہ ہے، آئی او سی ایل ریفائنریز کی چوبیس گھنٹے بجلی کی ضرورت کو پورا کرنے کے لیے قابل تجدید توانائی کے منصوبوں کے قیام کے سلسلے میں آئی او سی ایل کے ساتھ ایک مشترکہ پروجیکٹ کے معاہدے پر دستخط کیے ہیں۔
مشترکہ پروجیکٹ کے معاہدے پر جناب کوسک باسو، ای ڈی ، آئی او سی ایل اور جناب وی وی شیوکمار، جی ایم، این جی ای ایل نے جناب گردیپ سنگھ، سی ایم ڈی، این ٹی پی سی لمیٹڈ اور جناب شری کانت مادھو ویدیا، چیئرمین، آئی او سی ایل کی موجودگی میں دستخط کیے۔
این ٹی پی سی لمیٹڈ، اپنی مکمل ملکیتی ذیلی کمپنی، این جی ای ایل کے ذریعے، اپنے سبز توانائی کے کاروبار کو تیز رفتاری کے ساتھ آگے بڑھانے کے لیے اگلی دہائی کے دوران 60 گیگا واٹ کے قابل تجدید بجلی کی پیداوار کے پورٹ فولیو کی تعمیر کا ایک جرآت مندانہ ہدف مقرر کیا ہے۔
دونوں مہارتن بڑی فرموں کے درمیان اس جوائنٹ وینچر کے معاہدے پر دستخط کرنے سے این ٹی پی سی لمیٹڈ اور انڈین آئل اپنے اپنے بنیادی کاروباروں میں حکومت ہند کے صاف توانائی کے اہداف کو پورا کرنے کے قابل ہو جائیں گے۔
جناب ڈی کے پٹیل، ڈائریکٹر ، این ٹی پی سی لمیٹڈ، جناب یو کے بھٹاچاریہ، ڈائریکٹر ، این ٹی پی سی لمیٹڈ، جناب جے کمار سری نواسن، ڈائریکٹر ، این ٹی پی سی لمیٹڈ، محترمہ سکلا مستری، ڈائریکٹر  ، آئی او سی ایل۔ اور این ٹی پی سی آر ای ایل، این جی ای ایل ، اور آئی او سی ایل کے دیگر سینئر افسران اس موقع پر موجود تھے۔